

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-170-С/22-1, О.С.

Датум: 18.04.2022. године

На основу члана 15. под а) и в) Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) и члана 113. став 2. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), Републичка комисија за утврђивање сукоба интереса у органима власти Републике Српске, на сједници одржаној дана 18.04.2022. године, одлучујући о пријави за утврђивања сукоба интереса за изабраног представника Немању Лучића, донијела је

**ЗАКЉУЧАК**

Одбацује се пријава за утврђивање сукоба интереса против изабраног представника Немање Лучића, одборника у Скупштини општине Трново

Образложење

Републичкој комисији за утврђивање сукоба интереса у органима власти Републике Српске (у даљем тексту: Комисија), дана 28.02.2022. године, достављена је пријава за утврђивање постојања сукоба интереса за изабраног представника Немању Лучића, одборника у Скупштини општине Трново.

У пријави се наводи да се понавља пријава за сукоб интереса за Немању Лучића, јер су утврдили да Лучић обмањује Комисију за сукоб интереса, те да још увијек обавља функцију директора у ЈКП „Трново“ д.о.о.

Комисија је овим закључком одбацила ову иницијативу, јер се ради о правној ствари о којој је већ расправљано, те је већ донесена правоснажна одлука.

Наиме, Рјешењем, број 02-1107-С/21/22-6, О.С. од дана 28.01.2022. године, правоснажно је ријешена ова правна ствар и утврђен је сукоб интереса.

У погледу спровођења овог Рјешења, Немања Лучић се сам обратио овој Комисији дана 21.02.2022. године и доставио је Обавјештење. У овом допису он наводи: 1) да је на ванредној сједници Скупштине општине Трново од дана 10.02.2022. године, изузео се од гласања по тачки дневног реда која се односи на ЈКП „Трново“ д.о.о., 2) да је дана 15.02.2022. године, поднио Надзорном одбору ЈКП „Трново“ д.о.о. оставку на позицију в.д. директора и 3) да је Надзорни одбор дана 16.02.2022. године, донио Одлуку о разрјешењу њега са функције в.д. директора ЈКП „Трново“ д.о.о.

За све наведено Немања Лучић је доставио и доказе и то: записник са 2. ванредне сједнице Скупштине општине Трново од дана 10.02.2022. године; оставку Немање Лучића на мјесто в.д. директора ЈКП „Трново“ д.о.о. од дана 15.02.2022. године; Одлуку о разрјешењу в.д. директора ЈКП „Трново“ д.о.о., број: НО-6/22, донесену од стране Надзорног одбора ЈКП „Трново“ д.о.о. на сједници одржаној дана 16.02.2022. године и Одлуку о именовању в.д. директора ЈКП „Трново“ д.о.о., број: НО-7/22, донесену од стране Надзорног одбора ЈКП „Трново“ д.о.о. на сједници одржаној дана 16.02.2022. године. Све ове доказе достављамо у прилогу овог Закључка.

Слиједећи ове тврдње и приложене доказе уз њих, Комисија је закључила да је ова правна ствар ријешена и одлучила је као у диспозитиву овог Закључка.

Комисија овом приликом напомиње да нема надлежност да испитује фалсификовање службених јавних исправа, јер није истражни орган. У случају да се ради о фалсификованим јавним службеним исправама, ријеч је о кривичним дјелима злоупотребе службеног положаја и фалсификовања службених исправа. У том случају, надлежни за спровођење ових поступака су тужилаштво, као истражни орган и суд, као орган о одлучивању да ли је учињено кривично дјело или не.

Поука о правном средству:

Против овог Закључка може се изјавити ПРЕДСЈЕДНИЦА КОМИСИЈЕ

жалба Комисији за жалбе у року од Обренка Слијепчевић

15 (петнаест) дана од дана пријема

овог Рјешења. Жалба се подноси

путем ове Комисије.

Прилог:

- Обавјештење достављено од стране Немање Лучића

- Записник са 2. ванредне сједнице Скупштине општине Трново од дана 10.02.2022. године

- Оставка Немање Лучића на мјесто в.д. директора ЈКП „Трново“ д.о.о. од дана 15.02.2022. године

- Одлука о разрјешењу в.д. директора ЈКП „Трново“ д.о.о., број: НО-6/22, донесена од стране Надзорног одбора ЈКП „Трново“ д.о.о. на сједници одржаној дана 16.02.2022. године

- Одлука о именовању в.д. директора ЈКП „Трново“ д.о.о., број: НО-7/22, донесена од стране Надзорног одбора ЈКП „Трново“ д.о.о. на сједници одржаној дана 16.02.2022. године

Доставити:

1. А. Г.
2. У спис предмета